全賴各內閣及義工團隊嘅群策群力，以及社會各界嘅支援及鼎力支持，令HKASF得以完成一個又一個嘅創舉。我地受到廣泛討論、關注及讚賞，成就了多個成功嘅活動之餘，也為HKASF奠下良好嘅基石，穩固嘅根基，令今後嘅HKASF已係社福界嶄露頭角，實在係一個好嘅開始！
然而，我地並不會就此罷手，未來嘅日子我地仍希望把握機會做多一點教育及推廣，以至落實一d長遠計劃，真正達至支援天使家庭嘅理念及目標。
言猶在耳，我地日前被邀請出席由香港電台舉辦《精靈一點》‧健康你主場 「特別的愛」兒童健康成長座談會，席間有各界別嘅醫生及心理學家提供專業嘅講解，也有嘉賓分享照顧特殊需要小朋友嘅點滴。
密切留意，六月十二日下午一點至三點係香港電台第一台《精靈一點》節目中，有座談會內容嘅轉播。